दिल्ली में बढ़ते प्रदुषण को देखकर सब परेशान हैं। प्रदुषण को देखते हुए सुप्रीम कोर्ट ने दिवाली से कुछ दिन पहले कुछ आदेश जारी किये थे। जिससे दिवाली में पटाखे फूटने पर भी दिल्ली का प्रदूषण स्तर अधिक ना हो। लेकिन दिवाली के एक दिन बाद गुरूवार को दिल्ली के प्रदूषण स्तर को देखते हुए ये कतई नहीं कहा जा सकता कि दिल्ली वालों ने सुप्रीम कोर्ट के आदेश का पालन किया। दिल्ली के कुछ इलाकों में तो एयर क्वालिटी इंडेक्स 1000 के पास पहुँच गया है। जो की हवा के प्रदूषण के खतरनाक स्तर को भी पार कर चुका है। आपको बता दें कि Good Air Category का एयर क्वालिटी इंडेक्स 0-50 के बीच में होना चाहिए। इस बात से आप अंदाज़ा लगा सकते हैं कि दिल्ली की हवा कितनी खतरनाक हो चुकी है। नियम का उलंघन करते देख पुलिस ने अलग अलग जगह से 100 से ज्यादा लोगों को गिरफ्तार किया।